
Disgrifiad o’r Swydd

•	Rhoi cyngor ac arweiniad proffesiynol i staff a myfyrwyr ynglŷn â phrosesau peiriannu, gan ddefnyddio crebwyll a chreadigrwydd i awgrymu'r camau gweithredu mwyaf priodol pan fo’n briodol, a gwneud yn siŵr bod materion cymhleth a chysyniadol yn cael eu deall.
•	Ymgymryd â pheiriannu manwl gywir ar ystod o offer sy'n cynnwys Peiriannau Rheoli Rhifyddol â Llaw a Chyfrifiadur, cynhyrchu rhannau manwl ar ystod eang amrywiol o offer i gynorthwyo gweithgareddau ymchwil ac addysgu'r ysgol.
•	Defnyddio dylunio â chymorth cyfrifiadur i integreiddio modelau a’u haddasu.
•	Creu lluniadau technegol a newid modelau o feddalwedd dylunio â chymorth cyfrifiadur.
•	Cysylltu â staff academaidd a myfyrwyr i ddeall eu hanghenion ac addasu'r gwasanaeth a ddarperir i ddiwallu eu gofynion yn y modd mwyaf effeithiol.
•	Helpu i addysgu prosesau peiriannu mewn gweithdai mecanyddol a gweithgynhyrchu, gan deilwra'r deunydd dysgu i anghenion y dysgwr. Bydd y rhain yn cynnwys dosbarthiadau cymhwyso Peirianneg/dosbarthiadau nos Evona wedi'u hamserlennu.
•	Hyfforddi myfyrwyr, ymchwilwyr, neu brentisiaid ynghylch gweithdrefnau mewn gweithdai a sut i ddefnyddio cyfarpar ac offer.
•	Darparu adnoddau ychwanegol yn ôl yr angen ar gyfer grŵp Astute a ariennir gan fasnach/ymchwil ym meysydd offer profi. Hefyd, gweithgynhyrchu a gorffen rhannau manwl gywir, a Pheiriannu Cyffredinol.
•	Casglu a llunio data a fydd yn cael ei ddefnyddio i fonitro hylifau am facteria Legionella er mwyn cydymffurfio â rheoliadau iechyd a diogelwch gan ddefnyddio'r offer a ddarperir.
•	Creu a chynnal rhestrau o stociau deunyddiau a nwyddau traul pan fo angen.
•	Adolygu prosesau a gweithdrefnau technegol a gwneud argymhellion ar gyfer gwella'r gwasanaeth.
•	Deall ac asesu risg mewn amgylchedd gweithdy neu labordy.
•	Ysgrifennu asesiad risg a’i roi ar waith yn unol ag arferion gwaith diogel yn yr Ysgol Peirianneg.
•	Cynorthwyo Dirprwy Reolwr yr Adran i roi gweithdrefnau a systemau newydd ar waith.
•	Codi a chario deunyddiau ac offer.
•	Cynorthwyo academyddion, myfyrwyr a staff ymchwil i fynd i’r afael ag anawsterau dylunio a pheiriannu mewn rhaglenni ymchwil.
•	Bod yn gyfrifol am wasanaethu, addasu, profi ac atgyweirio peiriannau ac offer cymhleth. Cynnal cofnodion o'r gwaith sydd wedi’i wneud.
•	Datblygu, addasu ac adeiladu offer a chyfarpar arbennig i gynorthwyo prosiectau ymchwil a phrosiectau myfyrwyr a ariennir yn allanol.
•	Gosod offer, cynorthwyo myfyrwyr a staff i ddefnyddio a chynhyrchu offer a allai gynnwys profion ac arbrofion.
•	Cyfarwyddo ac arwain eraill ar draws y Brifysgol ar brosesau peiriannu.
•	Cydweithio â swyddogion eraill er mwyn gwneud argymhellion i ddatblygu'r prosesau a'r gweithdrefnau sydd eisoes ar waith.
•	Meithrin perthynas waith ag enwau cyswllt allweddol, gan greu cysylltiadau cyfathrebu priodol ag Ysgolion/Cyfarwyddiaethau'r Brifysgol a chyrff allanol yn ôl yr angen.
•	Goruchwylio timau prosiect a chreu gweithgorau penodol yn achlysurol i gyflawni amcanion allweddol
•	Sicrhau eich bod yn deall pwysigrwydd cyfrinachedd wrth gyflawni pob dyletswydd

Dyletswyddau Cyffredinol
· Sicrhau eich bod yn deall pwysigrwydd cyfrinachedd wrth gyflawni pob dyletswydd
· Cadw at bolisïau'r Brifysgol o ran Iechyd a Diogelwch a Chydraddoldeb ac Amrywiaeth
· Cyflawni dyletswyddau eraill o bryd i'w gilydd nad ydynt wedi’u nodi uchod ond sy’n cyd-fynd â gofynion y swydd

Meini Prawf Hanfodol 

Cymwysterau ac Addysg

1. Tystysgrif berthnasol gan City and Guilds, NVQ lefel 4 neu BTEC ac wedi treulio amser ym maes peirianneg fecanyddol neu brofiad cyfatebol.
Gwybodaeth, Sgiliau a Phrofiad

2. Profiad sylweddol o faes peiriannu a mesur manwl gywir gan gynnwys defnyddio peiriannau â llaw fel turnau, peiriannau melino a melinau arwyneb.

3. Y gallu i ddangos gwybodaeth a phrofiad arbenigol o beiriannau Rheoledig Rhifyddol Cyfrifiadurol a ddefnyddir wrth gynhyrchu rhannau manwl gywir, gan roi cyngor ac arweiniad i gwsmeriaid mewnol ac allanol, yn ogystal â dealltwriaeth amlwg o ddatblygiadau allweddol ym maes peirianneg fecanyddol.

4. Y gallu i sefydlu prosesau a gweithdrefnau technegol a safonol yn ogystal â gwneud gwelliannau fel y bo'n briodol.

5. Yn gallu gweithio yn unol ag oddefiannau manwl ar sail lluniadau technegol.

6. Ystod eang o sgiliau ymarferol y gellir eu cymhwyso’n gyffredinol mewn gweithdai mecanyddol a gweithgynhyrchu, a pharodrwydd i ymgymryd â hyfforddiant a datblygiad pellach.

Gwasanaethau i Gwsmeriaid

7. Y gallu i gyfleu gwybodaeth gysyniadol fanwl a chymhleth yn effeithiol ac yn broffesiynol i ystod eang o bobl.
8. Tystiolaeth o’r gallu i archwilio anghenion cwsmeriaid ac addasu'r gwasanaeth yn unol â hynny er mwyn cyflwyno gwasanaeth o safon i staff a sefydliadau allanol.

Priodoleddau Penodol

9. Tystiolaeth o’r gallu i ddatrys problemau eang drwy ddefnyddio crebwyll a bod yn greadigol, nodi a chynnig atebion ymarferol a datrys problemau sydd ag ystod o ddeilliannau posibl.

10. Gallu i weithio heb oruchwyliaeth, gan gwblhau gwaith mewn pryd, cynllunio a phennu blaenoriaethau ar gyfer eich gwaith eich hun a gwaith pobl eraill, a monitro cynnydd.

Meini prawf dymunol

1. Profiad o ddefnyddio Meddalwedd Dylunio â Chymorth Cyfrifiadur/Peiriannu â Chymorth Cyfrifiadur
2. Profiad o hyfforddi prentisiaid neu fyfyrwyr.
3. Tystiolaeth o'r gallu i fod yn aelod gweithredol ac effeithiol o dîm, ac yn bwynt cyswllt wrth weithio gyda myfyrwyr


